open-index/open-wikipedia-markdown huggingface dataset:
Kurinec (vrch v Poľane)

**Kurinec** () je vrch v pohorí Poľana. Leží nad osadou Kyslinky, približne  severne od mesta Detva. Je súčasťou Chránenej krajinnej oblasti Poľana.

## Poloha
Nachádza sa v strednej časti pohoria, v geomorfologickom podcelku Vysoká Poľana a časti Kyslinky. Vrch leží v Banskobystrickom kraji, v okrese Banská Bystrica a v katastrálnom území obce Hrochoť. Najbližším sídlom je juhovýchodne situovaná osada Kyslinky, južným smerom leží Detva, juhovýchodne Hriňová a západne obec Hrochoť. 

## Opis
Kurinec leží obkolesený vysokým hrebeňom v kaldere bývalého stratovulkánu. Západným smerom susedí Hrbatá lúčka () a Žiarec (), severným Bukovina (), východným  Grúň () a Šafraníčka () a južným Drábovka () a Želobudzská skalka (). Masív odvodňuje potok Hučava do Slatiny, patriacej do povodia Hrona. Na vrchol nevedie značená turistická trasa. Západná časť masívu je súčasťou NPR Pralesy Slovenska.

### Výhľady
Súvislý lesný porast vrcholovej časti neumožňuje rozhľad. Z lokalít s nízkou a riedkou vegetáciou sú viditeľné najmä okolité vrchy Poľany, vzácne sú pozorovateľné vrcholy Vtáčnika, Kremnických a Štiavnických vrchov.

## Prístup
Vrchol je prístupný neznačenými chodníkmi z okolia, príp. odbočením z lesnej cesty, vedúcej severne situovaným sedlom.

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Banská Bystrica
Kategória:Hrochoť
Malý kopec (vrch v Oravských Beskydách)

**Malý kopec** () je vrch v Oravských Beskydách. Leží nad Novoťou, približne  západne od Námestova.

## Poloha
Nachádza sa v juhozápadnej časti pohoria, v geomorfologickom podcelku Ošust. Vrch leží v Žilinskom kraji, v okrese Námestovo a v katastrálnom území obce Novoť. Najbližšími sídlami sú na juhovýchodnom úpätí ležiaca obec Novoť, južným smerom je situované Zákamenné a východným Mútne, severozápadne sa nachádzajú poľské osady Soblówka a Glinka. Vrch patrí do Chránenej krajinnej oblasti Horná Orava.

## Opis
Malý kopec je súčasťou rázsochy, ktorá vybieha juhovýchodným smerom z Magurky (). Severným smerom susedí Pientkuľa () a Dážďany (), východným Modlový vrch (), južným Vlkov grúň () a Veľký kopec () a západným Javorina () a Solisko (). Severne sa nachádza aj sedlo Hlinka (), ktorým vedie cesta do Poľska. Západné a južné svahy odvodňuje riečka Klinianka, severné a východné jej prítok Tisoňovka, oba v povodí Bielej Oravy. Na vrchol nevedie značený chodník.

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z miest s nízkou a riedkou vegetáciou na svahoch sú viditeľné okolité vrchy Oravských, Kysuckých, Sliezskych a Žywieckych Beskýd, Krivánska Fatra, Oravská Magura, Nízke a Vysoké Tatry.

## Prístup
Na samotný vrchol nevedie značená turistická trasa, no severozápadným smerom prechádza  modro značená hrebeňovka. Prístup uľahčuje aj blízkosť obce Novoť a lesné cesty v okolí.

## Referencie

## Pozri aj
* Ošust
* Zoznam vrcholov v Oravských Beskydách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravských Beskydách
Kategória:Vrchy v okrese Námestovo
Kategória:Novoť
Uhliarka

**Uhliarka** (staršie: *Uhlianka*, *Uhlenka*) je potok v regióne Bratislavskom v mestskej časti Záhorská Bystrica v okrese Bratislava IV v Bratislavskom kraji. Nachádza sa v geomorfologickom celku Malé Karpaty, v geomorfologickom podcelku Pezinské Karpaty. Je pravostranným prítokom Vydrice a má dĺžku . Je vodným tokom III. rádu.

## Prameň
Pramení v  v lesnom extraviláne na území obce Záhorskej Bystrice na juhovýchodnom svahu vrchu *Sekyl* s 

## Opis toku
Od prameňa tečie severným smerom lesným extravilánom, sledujúc obecnú hranicu medzi mestskou časťou Záhorská Bystrica a mestskou časťou Nové Mesto, veľkým oblúkom sa stáča do severovýchodného smeru, v  priberá ľavostranný bezmenný prítok, opúšťa obecnú hranicu a vteká do územia mestskej časti Záhorská Bystrica, v  ústi do Vydrice ako jej pravostranný prítok. *Uhliarka* má jeden nevýznamný bezmenný prítok.

## Pôvod názvu
Motivantom názvu vodného toku *Uhliarka* na území mestskej časti Záhorská Bystrica a mestskej časti Nové Mesto v období pomenovacieho procesu bola aktivita spájaná s produkciou drevného uhlia. Podstatným menom *uhliar* bol označovaný odborník zaoberajúci sa touto činnosťou. Jednoslovný názov profesie bol prenesený na vodný tok v podobe *Uhliar* + atribút *-ka* s významom lokalita sústredenej aktivity uhliarov využívaná na tvorbu drevného uhlia. Produkcia drevného uhlia ako *jedného z produktov rozkladu dreva za vysokých teplôt bez prístupu alebo s obmedzeným prístupom vzduchu* mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Toponymum *Uhliarka* bolo použité vo funkcii jednoslovného hydronyma ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Uhliarka* bol štandardizovaný v roku 1994. V priestore slovenskej hydronymie potokov hydronymum *Uhliarka* je jedinečným hydronymom (apríl 2022).

## Referencie

Kategória:Vodné toky v okrese Bratislava IV
Kategória:Vodné toky v Bratislave
Kategória:Potoky na Slovensku
Kategória:Záhorská Bystrica
Uhliarsky jarok

**Uhliarsky jarok** je potok v regióne Poiplie na území obce Mýtna v okrese Lučenec v Banskobystrickom kraji. Nachádza sa v geomorfologickom celku Ostrôžky. Je pravostranným prítokom Krivánskeho potoka a má dĺžku . Je vodným tokom IV. rádu.

## Prameň
Pramení v  v lesnom extraviláne v priestore lesa *Uhliarsko* na východnom svahu vrchu *Uhliarsko* s , v juhozápadnej časti územia obce Mýtna.

## Opis toku
Od prameňa tečie severovýchodným smerom lesným i poľnohospodárskym extravilánom, pravým brehom obmýva úpätie pasienka *Árendy*, za osadou *Mužíkovci* podteká železnicu a hneď v  aj štátnu cestu spájajúcu mestá Zvolen a Lučenec, v  ústi do Krivánskeho potoka vo vodnej nádrži *Mýtna* ako jeho pravostranný prítok. *Uhliarsky jarok* nemá významnejšie prítoky.

## Pôvod názvu
Motivantom názvu vodného toku *Uhliarsky jarok* na území obce Mýtna v období pomenovacieho procesu bol názov vrchu aj lesa *Uhliarsko*, cez územie ktorého vodný tok preteká s významom lokalita využívaná na tvorbu drevného uhlia. Produkcia drevného uhlia ako *jedného z produktov rozkladu dreva za vysokých teplôt bez prístupu alebo s obmedzeným prístupom vzduchu* mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Z toponyma *Uhliarsko* rozšírením o formant *-sky* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Uhliarsky jarok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Uhliarsky jarok* bol štandardizovaný v roku 1992. V priestore slovenskej hydronymie potokov hydronymum *Uhliarsky jarok* je jedinečným hydronymom (apríl 2022).

## Referencie

Kategória:Vodné toky v okrese Lučenec
Kategória:Potoky na Slovensku
Kategória:Mýtna (okres Lučenec)
Fruktóza-6-fosfát

**Fruktóza-6-fosfát** (**F6P**) je derivát fruktózy, ktorý bol fosforylovaný na hydroxylovej skupine na uhlíku C6. Je to jeden z mnohých možných fruktózafosfátov. Jej β-D-forma je v bunkách veľmi bežná. Veľká väčšina glukózy sa po vstupe do bunky premieňa na fruktóza-6-fosfát. Po presune fruktózy do bunky sa fruktóza premieňa hlavne na fruktóza-1-fosfát pomocou fruktokinázy.

## História
Carl Neuberg v roku 1918 objavil túto látku ako vedľajší produkt miernej kyslej hydrolýzy fruktóza-2,6-bisfosfátu. Neskôr bol tento produkt identifikovaný ako F6P.

## V glykolýze
Fruktóza-6-fosfát sa účastní začiatku metabolickej dráhy známej ako glykolýza. Vzniká izomerizáciou glukóza-6-fosfátu pomocou fosfoglukoizomerázy:

Následne sa F6P premieňa na fruktóza-1,6-bisfosfát pôsobením fosfofruktokinázy. V opačnom smere reakciu katalyzuje fruktózabisfosfatáza:

## V metabolizme manózy
Fruktóza-6-fosfát vystupuje i v metabolizme manózy. Manóza je po presune do bunky fosforylovaná hexokinázou, čím vzniká manóza-6-fosfát. Ten sa následne premieňa na fruktóza-6-fosfát pôsobením fosfomanózaizomerázy. Táto premena umožňuje manóze vstúpiť do metabolizmu sacharidov a do glykolýzy, pomocou ktorej sa z nej dá získať energia.

## Referencie

## Zdroj

Kategória:Organofosfáty
Kategória:Monosacharidy
Kategória:Glykolýza
Spider-Man: Ďaleko od domova

***Spider-Man: Ďaleko od domova*** (v origináli ***Spider-Man: Far From Home***) je americký akčný film z roku 2019 od režiséra Jona Wattsa, natočený na motívy komiksov od vydavateľstva Marvel Comics o superhrdinovi Spider-Manovi. V hlavnej úlohe sa opäť predstavil Tom Holland, ktorý túto postavu stvárnil aj v predchádzajúcich filmoch. Jedná sa o pokračovanie filmu *[[Spider-Man: Návrat domov]]*, zároveň o 23. film série Marvel Cinematic Universe a posledný film tretej fázy MCU.

Uvedenie filmu v amerických kinách prebehlo 2. júla 2019.

Film sa natáčal v Spojenom kráľovstve (Londýn), Taliansku (Benátky), Česku (Liberec a Praha), Nemecku (Berlín), New Yorku a New Jersey.

## Obsadenie
* Tom Holland ako Peter Parker / Spider-Man
* Jake Gyllenhaal ako Quentin Beck / Mysterio
* Samuel L. Jackson ako Nick Fury
* Jon Favreau ako Harold „Happy“ Hogan
* Zendaya ako Michelle "MJ"
* Jacob Batalon ako Ned Leeds
* Marisa Tomeiová ako May Parkerová
* Cobie Smulders ako Maria Hillová
* Tony Revolori ako Flash Thompson
* Angourie Rice ako Betty Brantová
* Martin Starr ako Roger Harrington
* J.B. Smoove ako Julius Dell
* Remy Hii ako Brad Davis
* Jorge Lendeborg Jr. ako Jason Ionello
* Numan Acar ako Dimitri Smerdyakov

V cameo úlohách sa objavili Michal Kubal reportér ČT24, Ben Mendelsohn ako Talos a Sharon Blynn ako Soren.

Ďalej sa v potitulkovej scéne objavil J.K. Simmons ako J. Jonah Jameson v živom vysielaní videa od Daily Bugle, kde odhalí Spider-Manovu identitu. Je to poprvýkrát, čo totožný herec stvárnil rovnakú postavu, ktorá sa objavuje v dvoch rozdielnych filmových sériach / frančízach od Marvelu (trilógia Spider-Mana od režiséra Sama Raimiho a Marvel Cinematic Universe).

## Externé odkazy
* 
* 
* Spider-Man: Far From Home – Marvel Cinematic Universe Wiki

## Zdroj

Kategória:Filmy USA
Kategória:Akčné filmy USA
Kategória:Sci-fi akčné filmy USA
Kategória:Filmy Columbia Pictures
Kategória:Filmy Marvel Cinematic Universe
Kategória:Filmy z 2019
Kategória:Filmy podľa názvu
Jelša srdcovitá

**Jelša srdcovitá** () je opadavý listnatý strom, z čeľade brezovité. Rastlina je pôvodom z južného Talianska a Korziky. Jej druhový názov je odvodený od jej srdcovitých listov.

## Opis
Jelša srdcovitá je jednodomý a vetrom opeľovaný strom. Druh dorastá do výšky 1520 m s kmeňom s priemerom 70100 cm, z ktorého vyrastá guľovitá až kužeľovitá koruna. V nej sa nachádzajú konáriky, ktoré sú v mladosti lepkavé a hrdzavo plstnaté, časom menia farbu na červenohnedú. Na konárikoch vyrastajú dlho stopkaté listy s dĺžkou stopky 2030 mm. Výrazne srdcovitá čepeľ je okrúhlastá alebo vajcovito obrátená a dosahuje dĺžku 50100 mm. Dlho stopkaté samičie jahňady sa nachádzajú po 13 na konci konárov, ktoré sú vzpriamené a sú dlhé 1525 mm. Samčie jahňady sú počas kvitnutia zlatistej farby a majú dĺžku až 100 mm. Nažka aj šištičky sú elipsoidné. Tento druh dosahuje reprodukčnú zrelosť v 1012 roku života a často sa kríži s jelšou lepkavou. 

## Výskyt
Tento druh je endemitom pre južné Taliansko a pohoria v južnej a strednej časti Korziky. Tiež sa pestuje v západnej Európe, Rusku a zriedkavo aj na Slovensku. Rastlina potrebuje ročne sumu zrážok aspoň 1000 mm.

## Galéria

Súbor:Alnus cordata 142-8658.jpg|Ilustrácia rastliny
Súbor:ItalAlder.jpg|Listy a nezrelé samčie jahňady
Súbor:Alnus cordata BW 2016-08-20 17-13-44.jpg|Samičie jahňady


## Referencie



Kategória:Brezovité
Kategória:Listnaté stromy
Kategória:Flóra Európy
Suela Mëhilliová

**Suela Mëhilliová** (; * 28. január 1994, Vlorë) je albánska lyžiarka, reprezentantka na Zimných olympijských hrách 2014 v Soči a Zimných olympijských hrách 2018 v Pchjongčchangu.

## Športová činnosť
Mëhilliová od svojich 3 rokoch žije v Taliansku kde trénuje v meste Cuneo, v severozápadnej časti krajiny.

### Olympijské hry
Na Zimných olympijských hrách 2014 v Soči získala 60. miesto v obrovskom slalome a v slalome bola diskvalifikovaná. Na Zimných olympijských hrách 2018 v Pchjongčchangu 53. miesto v obrovskom slalome a v slalome preteky nedokončila.

V Soči bola prvá albánska reprezentantka na Olympijských hrách. V Pchjongčchangu bola vlajkonosičkou albánskej olympijskej výpravy.

## Referencie

## Externé odkazy
* Profil na stránke Olympics.com
* Profil na stránke Medzinárodnej lyžiarskej asociácie

Kategória:Osobnosti z Vlorë
Kategória:Albánske alpské lyžiarky
Kategória:Albánski olympionici
Kategória:Alpskí lyžiari na Zimných olympijských hrách 2014
Kategória:Alpskí lyžiari na Zimných olympijských hrách 2018
Kategória:Olympijskí vlajkonosiči Albánska
Kategória:Vlajkonosiči na Zimných olympijských hrách 2018
Šípová (vrch v Štiavnických vrchoch)

**Šípová** () je vrch v Štiavnických vrchoch. Leží nad obcou Štiavnické Bane, približne  juhozápadne od Banskej Štiavnice. 

## Poloha
Masív sa nachádza v strednej časti pohoria, v geomorfologickom podcelku Sitnianska vrchovina a časti Sitnianske predhorie. Vrch leží v Banskobystrickom kraji, v okrese Banská Štiavnica a na katastrálnom území obce Štiavnické Bane. Najbližším sídlom je na severovýchode ležiaca obec Štiavnické Bane, severne sa nachádza Banská Hodruša a juhozápadne osada Kopanice (Hodruša-Hámre) a obec Dekýš. Vrch patrí do Chránenej krajinnej oblasti Štiavnické vrchy.

## Opis
Šípová leží v hrebeni, ktorý vedie od vrchu Tanád () juhozápadným smerom cez sedlo Pleso a pokračuje na Makovište (). Severným smerom susedí Ostrý vrch () a Kanderka (), východným Buková hora () a Holá (), južným Lipovie () a Haviarsky vrch () a západným Makovište a Hrb (). Masív patrí do povodia Hrona, kde vodu odvádza zo severozápadnej časti Kohútov potok do Hodrušského potoka a z východu a juhu potok Richnava. Vrchol traverzuje značený chodník z Kopaníc.

### Výhľady
Vrcholovú časť pokrýva horská lúka s fragmentami lesného porastu, ktoré umožňujú čiastočne obmedzený rozhľad. Viditeľné sú okolité vrchy Štiavnických vrchov, pri vhodných podmienkach tiež Pohronský Inovec, Vtáčnik, Kremnické vrchy, Poľana a Javorie.

## Prístup
Na vrchol nevedie žiadny značený chodník, no severozápadným úbočím prechádza  červený chodník.

* po  červenej značke hrebeňom:
** od severovýchodu z vrchu Tanád cez Kanderku a sedlo Pleso
** od západu z rázc. Havránkova lúka cez osadu Kopanice 
* po  modrej značke od juhovýchodu od Richnavských jazier

## Referencie

## Pozri aj
* Sitnianska vrchovina
* Štiavnické vrchy
* Zoznam vrcholov v Štiavnických vrchoch

## Externé odkazy
* Poloha na turistickej mape

Kategória:Vrchy v Štiavnických vrchoch
Kategória:Vrchy pod 1000 metrov na Slovensku
Kategória:Vrchy v okrese Banská Štiavnica
Kategória:Štiavnické Bane
Angel in the Night

„**Angel in the Night**“ je skladba švédskeho hudobníka Basshuntera.

## Zoznam skladieb

## Pozície v rebríčkoch

## Certifikácie

## Referencie

## Externé odkazy
* 

Kategória:Single z 2008
Kategória:Piesne z 2008
Kategória:Single Basshuntera
Kategória:Piesne Basshuntera
Karen Carpenterová

**Karen Anne Carpenterová** (* 2. marec 1950, New Haven, Connecticut, USA† 4. február 1983, Downey, Kalifornia) bola americká speváčka a bubeníčka.

Na strednej škole začala hrať na bicie. Neskôr začala hrať spolu so svojim starším bratom Richardom Carpenterom ako duo pod názvom The Carpenters. Koncom sedemdesiatych rokov nahrala sólový album, ktorý však za jej života nevyšiel. Stalo sa tak až v roku 1996. V roku 1980 sa vydala za realitného developera Thomasa Jamesa Burrisa, avšak ich manželstvo sa po štrnástich mesiacoch rozpadlo (samotný rozvod dokončený nebol). Dlhodobo mala problémy s anorexiou. Roku 1983 skolabovala v dome svojich rodičov a po prevoze do nemocnice bola vyhlásená za mŕtvu.

Pochovaná bola v kalifornskom meste Cypress.

## Diskografia
* *[[Karen Carpenter (album)|Karen Carpenter]]* (1996), nahraté v 19791980

## Referencie

## Iné projekty

## Zdroj

Kategória:Popové speváčky USA
Kategória:Rockové speváčky USA
Kategória:Bubeníci USA
Kategória:Džezoví bubeníci USA
Kategória:Softrockoví hudobníci
Kategória:Osobnosti z New Havenu (Connecticut)
Korytnická ulica (Bratislava)

**Korytnická ulica** v Bratislave sa nachádza v mestskej časti Podunajské Biskupice a nazvaná je podľa kúpeľov Korytnica.

Najvyššie stavby ulice sú 12-poschodové paneláky postavené v 70-tych rokoch 20. storočia. Neďaleko nich je basketbalové a futbalové ihrisko, tenisové kurty, čerpacia stanica Slovnaft atď.

## Ulice v okolí
*Dudvážska ulica
*Latorická ulica
*Učiteľská ulica

## Referencie

Kategória:Ulice v Podunajských Biskupiciach
Faucogney-et-la-Mer

**Faucogney-et-la-Mer** môže byť:
* francúzska obec, pozri Faucogney-et-la-Mer (obec)
* francúzsky obvod, pozri Faucogney-et-la-Mer (kantón)
Vladyslava Kravchenková

**Vladyslava Kravchenková** (* 18. júl 1991, Ukrajina) je maltská plavkyňa, reprezentantka na Letných paralympijských hrách 2016 a Letných paralympijských hrách 2020.

## Osobný život
Narodila sa na Ukrajine. Jej prezývka je „Vlada“ alebo „Vlady“. Pracuje ako účtovníčka.

## Športová činnosť
Kravchenková začala s modernou gymnastikou, vo veku 9 rokov sa presťahovala na Maltu. V roku 2008 na ňu spadlo lešenie čo jej zranilo chrbticu. Plávať začala počas rehabilitačného procesu. Po sledovaní Letnej paralympiády v Londýne sa rozhodla, že o štyri roky bude tiež súťažiť.

V roku 2015 sa zúčastnila Majstrovstiev sveta IPC v plávaní v Glasgowe.

Pracuje tiež ako pokladníčka maltského paralympijského výboru. Vo výbore reprezentovala športovcov.

### Paralympiády
#### 2016
Na Letných paralympijských hrách 2016 v Riu bola prvou maltskou súťažiacou (ženou) na paralympiáde od roku 1980 ako aj prvou maltskou paralympijskou plavkyňou. Bola tiež maltskou vlajkonosičkou. V súťažiach 50 metrov motýlik S5, 50 metrov znak S5 a 100 metrov prsia na olympiáde skončila v rozplavbách.

#### 2020
Na Letných paralympijských hrách 2020 v Tokiu (konaných v roku 2021) súťažila v kategóri S5. Bola jednou z troch športovcoch Malty na tejto paralympiáde. V súťažiach 50 metrov motýlik S5 ako aj 50 metrov znak S5 skončila v rozplavbách.

## Referencie

## Externé odkazy
* Profil na stránke Medzinárodného paralympijského výboru

Kategória:Maltské plavkyne
Kategória:Maltskí paralympionici
Kategória:Plavci na Letných paralympijských hrách 2016
Kategória:Plavci na Letných paralympijských hrách 2020
Kategória:Paralympijskí vlajkonosiči Malty‎
Kategória:Vlajkonosiči na Letných paralympijských hrách 2016‎
Islandské národné futbalové mužstvo

**Islandské národné futbalové mužstvo** reprezentuje Island na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA. Na Majstrovstvách Európy vo futbale 2016 bol Island prekvapením keď sa dostal až do štvrťfinále kde napokon prehrali s Francúzskom 2:5. O dva roky neskôr debutovali na Majstrovstvách sveta kde ale skončili v skupine.

## Majstrovstvá sveta

## Majstrovstvá Európy

## Liga národov UEFA

## Externé odkazy
* Knattspyrnusamband Íslands 

Kategória:Národné futbalové mužstvá
Kategória:Futbal na Islande
Futbal
WandaVision

***WandaVision*** je americký televízny seriál, natočený na motívy postáv z komiksov od vydavateľstva Marvel Comics. Autorkou seriálu, ktorý je súčasťou série a fiktívneho sveta Marvel Cinematic Universe, je Jac Schaefferová. Uvedený bol v roku 2021 na službe Disney+, celkovo vzniklo deväť epizód. *WandaVision* je v poradí prvým seriálom v MCU a je súčasťou 4. fázy Marvel Cinematic Universe a Mnohovesmírnej ságy. Jedná sa aj o prvý projekt z 4. fázy MCU.

## Štylizácia
Jednotlivé epizódy seriálu, respektíve polovica deja, sa odohráva vo vnútri Wandiného vytvoreného sveta, sú štylizované ako epizódy rôznych amerických televíznych seriálov a sitcomov od 50. rokov do súčasnosti. Štylizácií odpovedá oblečenie a rekvizity, stavba deja, ale aj formát a farby.

## Dej
Wanda Maximovová a Vision žijú idylickým predmestským životom a snažia sa zakryť svoje schopnosti. Keď však začnú vstupovať do nových desaťročí a stretnú sa s televíznymi tropmi, pár má podozrenie, že veci nie sú také, akými sa zdajú.

## Obsadenie
* Elizabeth Olsenová ako Wanda Maximoff / Scarlet Witch
* Paul Bettany ako Vision / Biely Vision
* Kathryn Hahnová ako Agnes / Agatha Harkness
* Debra Jo Ruppová ako pani Hartová / Sharon Davis
* Fred Melamed ako Arthur Hart / Todd Davis
* Teyonah Parrisová ako Geraldine / Monica Rambeau
* Julian Hilliard ako Billy Maximoff
* Jett Klyne ako Tommy Maximoff
* Emma Caulfield Ford ako Dottie
* Randall Park ako agent Jimmy Woo
* Kat Dennings ako Darcy Lewis
* Evan Peters ako Pietro Maximoff / Ralph Bohner

## Zoznam epizód

## Externé odkazy
* 
* 
* WandaVision – Marvel Cinematic Universe Wiki

## Zdroj

Kategória:Televízne seriály USA
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2021
Vidoslavský potok

**Vidoslavský potok** je potok v regióne Poiplie na území obcí Čamovce a Šurice v okrese Lučenec v Banskobystrickom kraji. Nachádza sa v geomorfologickom celku Cerová vrchovina, v geomorfologickom podcelku Hajnáčska vrchovina. Je ľavostranným prítokom Čamovského potoka a má dĺžku . Je vodným tokom VI. rádu.

## Prameň
Pramení v  na obecnej hranici obcí Čamovce a Šurice v juhovýchodnej časti územia obce Čamovce, v extraviláne východne od poľa *Čurgovská stráň* v Čamovciach alebo v extraviláne južne od lesa a pasienka *Fiľakovské zeme* v Šuriciach.

## Opis toku
Od prameňa tečie juhovýchodnou časťou územia obce Čamovce sledujúc hranicu medzi obcami Čamovce a Šurice, preteká lesným a poľnohospodárskym extravilánom, v  opúšťa priebeh obecnej hranice a vteká na územie obce Čamovce, v  ľavým brehom obmýva osadu *Vidoslav* v obci Čamovce, v  vteká z územia obce Čamovce na územie obce Šurice a hneď v  podteká štátnu cestu z Čamoviec do Šuríc, v  na území obce Šurice ústi do Čamovského potoka ako jeho ľavostranný prítok. *Vidoslavský potok* nemá významnejšie prítoky.

## Pôvod názvu
Motivantom názvu vodného toku *Vidoslavský potok* na území obcí Čamovce a Šurice v období pomenovacieho procesu bol názov samoty *Vidoslav* v Čamovciach, popri ktorej vodný tok preteká.*Vidoslav*, v ženskom gramatickom rode *Vidoslava*, je staroslovanské osobné meno s pôvodným významom – želaním, aby nositeľ mena *bol slávny, šíril dobrú povesť svojho rodu*. Značná časť geografických názvov Slovenska má svoj pôvod v osobných menách a tieto majú na skúmanie počiatkov osídlenia a s tým súvisiacich vzťahov osobitný význam, ak ich pomenovací proces prebehol v predkresťanskom období. Toponymum *Vidoslav* patrí do takejto skupiny názvov, ktorých osobné mená slúžiace za základ geografického názvu sa v slovenskom prostredí do dnešných časov ako aktívne funkčné pomenovanie osôb už nedochovalo; svedectvo o ich niekdajšom aktívnom fungovaní sprostredkúvajú okrem vzácnych zriedkavých písomných dokumentov aj vybrané slovenské geografické názvy. Z toponyma *Vidoslav* rozšírením o formant *-ský* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Vidoslavský potok* ako súčasť veľmi početnej skupiny názvov v slovenskej toponymii, najmä hydronymii. Názov samoty *Vidoslav* v Čamovciach (predtým hospodárstvo jednotného roľníckeho družstva) bol štandardizovaný v roku 1981. Názov vodného toku *Vidoslavský potok* bol štandardizovaný v roku 1992. V priestore slovenskej hydronymie potokov hydronymum *Vidoslavský potok* je jedinečným hydronymom (apríl 2022).

## Referencie

Kategória:Vodné toky v okrese Lučenec
Kategória:Vodné toky v Cerovej vrchovine
Kategória:Potoky na Slovensku
Kategória:Čamovce
Kategória:Šurice
Vtáčnik (vrch v Štiavnických vrchoch, Štiavnické Bane)

**Vtáčnik** () je vrch v Štiavnických vrchoch. Leží nad obcou Štiavnické Bane, približne  juhozápadne od Banskej Štiavnice. 

## Poloha
Masív sa nachádza v strednej časti pohoria, v geomorfologickom podcelku Sitnianska vrchovina a časti Sitnianske predhorie. Vrch leží v Banskobystrickom kraji, v okrese Banská Štiavnica a na katastrálnom území obce Štiavnické Bane. Najbližšími sídlami sú na západnom úpätí ležiace Štiavnické Bane a severovýchodne situovaná Banská Štiavnica. Vrch patrí do Chránenej krajinnej oblasti Štiavnické vrchy.

## Opis
Vtáčnik leží v rázsoche, ktorá vedie od vrchu Tanád () východným smerom. Severným smerom susedí Paradajs () a Šobov (), východným Svätotrojičný vrch () a Anderloch (), južným smerom dominuje Sitno () a Buková hora () a západným Tanád () a Kanderka (). Masív patrí do povodia Ipľa, kde vodu odvádzajú prítoky rieky Štiavnica. Vrchol traverzujú značené chodníky z okolia. Na severom úpätí je vybudovaný tajch Klinger a najmä západné svahy sú pomerne husto osídlené až pod vrcholovú časť.

### Výhľady
Vrcholovú časť pokrýva nesúvislý lesný porast, ktorý umožňuje len čiastočný rozhľad. Z vhodných lokalít sú viditeľné najmä okolité vrchy Štiavnických vrchov a mesto Banská Štiavnica, pri vhodných podmienkach ojedinele tiež Nízke Tatry, Poľana a Javorie.

## Prístup
Na vrchol nevedie žiadny značený chodník, no osídlenie uľahčuje prístup lesnými chodníkmi. Vrch traverzuje niekoľko chodníkov:

* po  červenej značke východným úbočím:
** od severovýchodu z Banskej Štiavnice
** od juhozápadu zo Štiavnických Baní
* po  modrej značke západným úbočím cez rázc. Horná Roveň:
** od severu zo Sedla Červená studňa okrajom Banskej Štiavnice
** od juhozápadu z rázc. Farárová hôrka
* po  žltej značke z rázc. Klinger na Hornú Roveň

## Referencie

## Pozri aj
* Sitnianska vrchovina
* Štiavnické vrchy
* Zoznam vrcholov v Štiavnických vrchoch

## Externé odkazy
* Poloha na turistickej mape

Kategória:Vrchy v Štiavnických vrchoch
Kategória:Vrchy pod 1000 metrov na Slovensku
Kategória:Vrchy v okrese Banská Štiavnica
Kategória:Štiavnické Bane
Sokol (fotoaparát)

náhľad|Fotoaparát Sokol
**Sokol-Automat**, **Sokol** () alebo **Sokol-2** () boli značky sovietskych 35 mm fotoaparátov. V rokoch 1966 – 1986 ich spoločnosť LOMO vyrobila viac ako 400 000 kusov. Niektoré boli vyvezené aj do Európy. Cena fotoaparátu v roku 1977 bola 145 rubľov, takmer jeden a pol krát drahšia ako zrkadlovka Zenit-E s vymeniteľnou optikou. Pre sovietskych fotografov sa Sokol ukázal ako príliš drahý a pre profesionálnu fotografiu bol nevhodný. V roku 1978 bola výroba fotoaparátu prerušená, celkovo zišlo z montážnej linky 226 600 kópií, ako aj 1 000 kamier s názvom „LOMO-130A“.

## Technické parametre
*Typ: maloformátový ďalekomerný fotoaparát
*Objektív: Industar-70, neodnímateľný
*Uzávierka: stredová
*Film: 35 mm, 36 snímkov

## História
Názov bol pravdepodobne určený na to, aby priniesol asociácie so „sokolím okom“ – príslovie o vynikajúcom zraku.

## Zdroj

Kategória:Fotoaparáty
Orla Bradyová

**Orla Bradyová** (* 28. marec 1961, Dublin, Írsko) je írska herečka.

## Detstvo a mladosť
Bradyová sa narodila a vyrastala v Írsku ako druhé zo štyroch detí. Ako dvadsaťpäť ročná sa presťahovala do Paríža.

## Kariéra
Účinkovala v Balloonatics Theatre Company, kde účinkovala v zájazdových inscenáciách hier Hamlet a Finnegans Wake. Neskôr sa vrátila do Dublinu, aby vystúpila v Gate Theatre.

V roku 1999 si zahrala v rozprávkovej koprodukcii *Fairyland*, v duete s Randy Quaidom. V roku 2001 sa objavila v hlavnej úlohe televízneho seriálu *Family Law*. Neskôr hrala v televíznom seriály *Shark*, manželku Jamesa Woodsa, ktorý sa natáčal v rokoch 2006 až 2008.

V roku 2013 hosťovala v epizóde *The Labours of Hercules* v televíznom seriály Hercuile Poirot po boku Davida Sucheta. V rokoch 2017 až 2019 sa objavila v televíznom seriály *Into the Badlands*. Tiež účinkovala v štyroch epizódach televízneho seriálu ''American Horror Story: 1984'', kde stvárnila psychiatričku Dr. Hopp.

Od roku 2020 účinkuje v televíznom seriály *[[Star Trek (filmy a seriály)|Star Trek: Picard]]*.

## Súkromný život
Bradyová sa v roku 2002 vydala za anglického fotografa Nicka Brandta. Nemá žiadne deti a je ateistkou.

## Iné projekty

## Externé odkazy
* 
* 

## Zdroj

Kategória:Írske televízne herečky
Kategória:Írske filmové herečky
Kategória:Írske divadelné herečky
Kategória:Osobnosti z Dublinu
Come Taste the Band

***Come Taste the Band*** je desiaty štúdiový album britskej rockovej kapely Deep Purple. Pôvodne album vyšiel v októbri 1975. Koproducentom a technikom pri výrobe albumu bol dlhoročný spolupracovník skupiny, Martin Birch.

Je to finálna štúdiová nahrávka skupiny Deep Purple pred ich prvým rozpadom v roku 1976. Zároveň je to jediný album, na ktorom účinkuje Tommy Bolin, ktorý pri gitare nahradil Ritchieho Blackmoreho. Je to aj posledný album z trojice na ktorej účinkujú David Coverdale (spev) Glenn Hughes (basová gitara, spev). Bolin krátko po vydaní albumu zomrel. Coverdale ani Hughes sa v roku 1984 do obnovenej kapely Deep Purple nepripojili.

## Zoznam skladieb

### Edícia k 35. výročiu

## Výroba albumu
;Deep Purple
* Tommy Bolin – sólová gitara; basová gitara a vokály, spev
* David Coverdale – spev, akustická gitara
* Glenn Hughes – basová gitara, spev 
* Jon Lord – klávesové nástroje, klavír, syntetizátor
* Ian Paice – bicie nástroje
;Produkcia
* Produkcia: Martin "The Wasp" Birch, Deep Purple
* Technik nahrávania: Martin Birch
* Mixovanie: Martin Birch, Ian Paice
* Fotografia na obale: Peter Williams
* Remastering: Dave Schultz, Bill Inglot v štúdiách Digiprep, Los Angeles
* Remix v roku 2010: Kevin Shirley v štúdiách The Cave, Malibu, Kalifornia
* Mastering: Bob Ludwig

## Referencie

Kategória:Albumy Deep Purple
Kategória:Hudobné albumy z 1975
Izraelské národné futbalové mužstvo

**Izraelské národné futbalové mužstvo** reprezentuje Izrael na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Izrael bol v minulosti členom až troch konfederácii a to AFC, OFC a momentálne sú členmi UEFA. Najprv boli podľa geografických kritérií členmi AFC ale pre politické problémy (väčšinou z arabskými krajinami, ktoré odmietali nastupovať proti Izraelu) sa presťahovali do oceánskej zóny. Tam hrali iba v kvalifikáciách na Majstrovstvá sveta. Nakoniec sa v 90. rokoch minulého storočia stali členmi UEFA. Izrael je víťazom Majstrovstiev Ázie vo futbale 1964. V roku 1970 sa predstavili na Majstrovstvách sveta kde skončili v skupinovej fáze.

## Majstrovstvá sveta

## Majstrovstvá Európy

## Liga národov UEFA

## Majstrovstvá Ázie vo futbale

## Externé odkazy
* Israel Football Association (IFA)

## Zdroj

Kategória:Národné futbalové mužstvá
Kategória:Futbal v Izraeli
Kategória:Izraelské národné družstvá
Sandra Paovićová

**Sandra Paovićová** (; * 15. apríl 1983, Vukovar) je chorvátska stolná tenistka, reprezentantka na Letných olympijských hrách 2008 a na Letných paralympijských hrách 2016 kde získala zlatú medailu.

## Športová činnosť
Stolný tenis začala hrať vo Vukovare ako štvorročná. V roku 1997 vyhrala v Topoľčanoch turnaj kadetiek na Európskom juniorskom šampionáte. Hrala za kluby v Nemecku, Francúzsku a Švajčiarsku.

Paovićová bola súčasťou chorvátskeho stolnotenisového tímu na Letných olympijských hrách 2008 a bola v top 50 hráčov sveta. V januári 2009 počas autonehody utrpela takmer smrteĺné zranenia. Po nehode nemohla používať svoje nohy. Do para stolného tenisu prenikla v roku 2013. V prvom roku získala európsky titul, v nasledujúcom roku svetový a v roku 2015 opäť získala európsky titul.

### Paralympiáda
Na Letných paralympijských hrách 2016 v Riu získala zlato v stolnom tenise jednotlivcov kategórie 6. V súťaži tímov kategórie 6-10 sa prebojovala do štvrťfinále. Jej medaila bola dovtedy prvá pre Chorvátsko na tejto Paralympiáde.

## Referencie

## Iné projekty

## Externé odkazy
* Profil na stránke Medzinárodného paralympijského výboru

Kategória:Osobnosti z Vukovaru
Kategória:Chorvátske stolné tenistky
Kategória:Chorvátski paralympionici
Kategória:Stolní tenisti na Letných olympijských hrách 2008
Kategória:Stolní tenisti na Letných paralympijských hrách 2016
Kategória:Paralympijskí víťazi v stolnom tenise
Kategória:Víťazi na Letných paralympijských hrách 2016
Kategória:Chorvátski paralympijskí víťazi
Kategória:Majstri sveta v para stolnom tenise
Kategória:Majstri Európy v para stolnom tenise
Oxokyselina

**Oxokyselina** môže byť:
* organická kyselina obsahujúca karbonylovú skupinu, pozri aldehydokyselina a ketokyselina
* anorganická kyselina obsahujúca kyslík, pozri kyslíkatá kyselina

## Referencie
Skalník

**Skalník** môže byť:
*v botanike: slovenský názov rodu *Cotoneaster*, pozri skalník (rod)
*v ornitológii:
**slovenský názov rodov *Petronia* a *Carpospiza*, pozri Petronia a Carpospiza
**jeden zo starších slovenských názvov druhu skaliar pestrý (= drozd skalný; lat. *Monticola saxatilis*)
**slovenský ľudový názov druhu skaliarik sivý (lat. *Oenanthe oenanthe*, =*Saxicola oenanthe*)

## Pozri aj
*Nižný Skálnik (v 20. rokoch 20. stor.: Dolný Skalník)
*Vyšný Skálnik (v 20. rokoch 20. stor.: Horný Skalník)

## Zdroje
Aldehydokyselina

náhľad|Glutamát-5-semialdehyd obsahuje aldehydovú skupinu (vľavo) i karboxylovú skupinu (vpravo).
**Aldehydokyselina** alebo **aldokyselina** je organická kyselina, ktorá zároveň obsahuje aldehydovú skupinu i karboxylovú skupinu. Aldehydokyseliny i ketokyseliny obsahujú karbonylovú skupinu a spoločne sa označujú ako oxokyseliny. Aldehydokyseliny sú bežné v biochémii a často sa označujú ako **semialdehydy**. Najmenšou aldehydokyselinou je kyselina glyoxalová, CHOCOOH. Aldehydokyseliny často existujú v podobe geminálnych diolov, keď sa aldehydová skupina hydratuje za vzniku skupiny -CH(OH)2.

Príkladom takejto kyseliny je napríklad glutamát-5-semialdehyd, ktorý vzniká počas rozkladu arginínu a prolínu. Nižšie je uvedený výber aldehydokyselín a dikarboxylových kyselín, od ktorých sú formálne odvodené. Napriek ich podobnosti sú však aldehydokyseliny len málokedy syntetizované z odpovedajúcich dikarboxylových kyselín.

## Referencie

## Zdroj

Kategória:Aldehydokyseliny
Belorítka

**Belorítka** (nárečovo alebo zastarano: *beloritka, beloríťka, beloriťka, belorietka, bielorítka, bieloritka, bieloriťka*) môže byť:
*rod vtákov (pozostáva zo štyroch [staršie troch] druhov, z ktorých sa na Slovensku vyskytuje len belorítka obyčajná), lat. *Delichon*, pozri belorítka (rod)
*ľudovo alebo zastarano: 
**belorítka obyčajná (*Delichon urbicum*)
**skaliarik sivý (*Oenanthe oenanthe*) 
*(obyčajne v množnom čísle:) sorta fazule

## Referencie
Barbora Švidraňová

**Barbora Švidraňová** (* 12. máj 1988, Žilina) je slovenská herečka a speváčka.

## Životopis
V štyroch rokoch sa začala venovať ľudovému tancu. Ako 5-ročná sa začala venovať klavíru a následne nastúpila na ZUŠ Ladislava Árvaya v Žiline, kde okrem hodín klavíra navštevovala aj hodiny spevu. Po skončení základnej školy chcela študovať operný spev na konzervatóriu v Žiline, ale nakoniec sa rozhodla pre štúdium na gymnáziu, kde sa v divadelnom krúžku „*Divadlo mladých*“, po prvýkrát stretla s herectvom. Kým ju v Bratislave, kam sa rozhodla ísť študovať, prijali na VŠMU, externe tancovala a spievala v Mestskom divadle v Žiline. Vyštudovala muzikálové herectvo a následne začala pôsobiť v umeleckom súbore Mestského divadla v Žiline. Externe pôsobila aj v SND v predstaveniach *Dom na stráni* alebo *Mechúrik-Koščúrik*. Od októbra 2010 účinkuje na Malej scéne STU v hre *Snehová kráľovná*. Taktiež si zahrala v seriáli Panelák ako *Zdena* alebo v seriáli Búrlivé víno ako *Karin*. Od roku 2022 hrá v seriáli Oteckovia ako *Miša*.

## Filmografia
### Filmy
* 2010: Dvě (krátkometrážny študentský film)
* 2011: Are You Feeling Good? (krátkometrážny študentský film)
* 2012: Ráno (krátkometrážny študentský film)
* 2017: Cuky Luky Film

### TV seriály
* 2007: Ordinácia v ružovej záhrade	
* 2008: Panelák (*Zdena*)
* 2012: Búrlivé víno (*Karin*)
* 2013: Pravdivé príbehy s Katkou Brychtovou
* 2016: Atletiko Cvernofka
* 2018: Semafor
* 2020: Pán profesor
* 2020: Bola raz jedna škola
* 2020 – 2021: Nový život
* 2022: Oteckovia (*Miša*)

### Dokumenty
* 2016: Slovensko Advent 2016
* 2018: Slovensko Advent 2018

## Divadelné záznamy
* 2013: Tančiareň
* 2015: Zločin a trest
* 2017: Mechúrik-Koščúrik
* 2020: Zmiešaná štvorhra

## Hosť
* 2009: Bez servítky
* 2012: Hlas Česko Slovenska
* 2013: Milujem Slovensko
* 2014: Chart Show
* 2014: Neskoro večer
* 2015: Šťastné a veselé Vianoce s Markízou
* 2016: Deň otvorených dverí 2016
* 2016: Dobre vedieť!
* 2016: Dosky 2016
* 2016: Hviezdna párty
* 2016: Tvoja tvár znie povedome
* 2016: Zlaté časy
* 2017: Zem spieva
* 2017: Záhady tela

## Referencie

## Externé odkazy
* 

Kategória:Slovenské speváčky
Kategória:Slovenské televízne herečky
Kategória:Slovenské divadelné herečky
Kategória:Absolventi Vysokej školy múzických umení
Kategória:Osobnosti zo Žiliny
Deň narcisov

alt=Deň narcisov kvety|náhľad|Pripínacie žlté narcisy z rôznych ročníkov zbierky Deň narcisov
**Deň narcisov** je verejno-prospešná zbierka Ligy proti rakovine, ktorá sa koná na Slovensku od roku 1997 vždy začiatkom jari. K zakladateľom patrila známa aktivistka boja proti rakovine MUDr. Eva Siracká. Termín je pohyblivý. Zbierku vykonávajú dobrovoľníci v slovenských mestách. Ako symbol bol zvolený žltý kvet narcisu, ktorý si prispievatelia môžu pripnúť na viditeľné miesto na oblečení. Cieľom Dňa narcisov je poukázať na problematiku boja proti rakovine a finančne prispieť na boj proti rakovine. Z peňazí vyzbieraných počas Dňa narcisov sú financované projekty a programy, cez ktoré Liga proti rakovine pomáha konkrétnym pacientom. Slúžia aj ako investícia do preventívnych a vzdelávacích programov pre verejnosť, na podporu nemocníc a na podporu výskumu liečby onkologických ochorení.

## Vznik a história
Deň narcisov sa prvý raz konal 21. marca 1997 v šiestich slovenských mestách. V roku 1999 pri 3. ročníku Dňa narcisov sa do akcie zapojili aj veľké spoločnosti – siete rýchleho občerstvenia, mobilného operátora i niekoľkých bankových domov. Postupne sa zbierka rozšírila aj do menších obcí, zbierku organizovali aj združenia, školy a podniky. Najvyšší výnos bol zatiaľ v roku 2024 – 1,3 milióna €. V roku 2020 sa zbierka kvôli reštrikciám COVID-19 neuskutočnila v uliciach.

## Termíny Dňa narcisov
  

## Referencie

Kategória:Dni
Kategória:Onkológia
Kategória:Dobrovoľníctvo
Jaseňová (vrch v Štiavnických vrchoch)

**Jaseňová** () je vrch v Štiavnických vrchoch. Leží nad obcou Banská Hodruša, približne  juhozápadne od centra Banskej Štiavnice. 

## Poloha
Masív sa nachádza v strednej časti pohoria, v geomorfologickom podcelku Hodrušská hornatina. Vrch leží v Banskobystrickom kraji, v okrese Žarnovica a na katastrálnom území obce Hodruša-Hámre. Najbližším sídlom je severným smerom ležiaca Banská Hodruša, juhozápadne sa nachádza osada Kopanice (Hodruša-Hámre) a východne obec Štiavnické Bane. Vrch patrí do Chránenej krajinnej oblasti Štiavnické vrchy.

## Opis
Jaseňová leží v bočnom hrebeni, ktorý vedie od sedla Pleso západným smerom na Kohútov (). Severným smerom susedí Končiar () a Banský vrch (), východným Kamenný závoz (), Kanderka () a Ostrý vrch (), južným Šípová () a Haviarsky vrch () a západným Hrb () a Vlčia hora (). Masív patrí do povodia Hrona, kde vodu odvádzajú prítoky Hodrušského potoka. Na vrchol nevedie značený chodník.

### Výhľady
Vrchol Jaseňovej pokrýva súvislý lesný porast, ktorý neumožňuje rozhľad. Z malých lokalít s riedkou a nižšou vegetáciou je vidieť najmä okolité vrchy Štiavnických vrchov, ojedinele tiež Pohronský Inovec a Vtáčnik.

## Prístup
Na vrch nevedie žiadny značený chodník, preto prístup je možný lesnými cestami. V neďalekom sedle Pleso je križovatka značených chodníkov, odkiaľ sa dá prejsť hrebeňom cez Ostrý vrch a  značený chodník vedie aj západným úpätím, údolím Kohútovského potoka.

* po  červenej značke východne ležiacim hrebeňom:
** od severovýchodu z vrchu Tanád cez Kanderku a sedlo Pleso
** od západu z rázc. Havránkova lúka cez osadu Kopanice 
* po  modrej značke od juhovýchodu od Richnavských jazier cez sedlo Pleso 
* po  žltej značke z Hodruše-Hámrov údolím do osady Kopanice

## Referencie

## Pozri aj
* Hodrušská hornatina
* Štiavnické vrchy
* Zoznam vrcholov v Štiavnických vrchoch

## Externé odkazy
* Poloha na turistickej mape

Kategória:Vrchy v Štiavnických vrchoch
Kategória:Vrchy pod 1000 metrov na Slovensku
Kategória:Vrchy v okrese Žarnovica
Kategória:Hodruša-Hámre
Falcon a Zimný vojak

***Falcon a Zimný vojak*** (v origináli The Falcon and the Winter Soldier) americký akčný televízny seriál, natočený na motívy postáv z komiksov od vydavateľstva Marvel Comics. Autorom seriálu, ktorý je súčasťou série / franšízy a fiktívneho sveta Marvel Cinematic Universe, je Malcolm Spellman. Uvedený bol v marci roku 2021 na platforme Disney+. V hlavných úlohách sa objavili Anthony Mackie a Sebastian Stan. *Falcon a Zimný vojak* je v poradí druhým seriálom v MCU a je súčasťou 4. fázy Marvel Cinematic Universe a Mnohovesmírnej ságy.

## Dej
Sam Wilson a Bucky Barnes sa spojili v celosvetovom dobrodružstve, ktoré preverilo ich schopnosti a trpezlivosť.

## Obsadenie
* Anthony Mackie ako Sam Wilson / Falcon / Kapitán Amerika
* Sebastian Stan ako James „Bucky“ Barnes / Winter Soldier / Biely vlk
* Wyatt Russell ako John Walker / Kapitán Amerika / U.S. Agent
* Erin Kellymanová ako Karli Morgenthauová
* Danny Ramirez ako Joaquin Torres
* Georges St-Pierre ako Georges Batroc
* Adepero Oduyeová ako Sarah Wilsonová
* Don Cheadle ako plukovník James „Rhodey“ Rhodes
* Daniel Brühl ako barón Helmut Zemo
* Emily VanCampová ako Sharon Carterová / Power Broker
* Florence Kasumbaová ako Ayo
* Julia Louis-Dreyfusová ako komtesa Valentine Allegra de Fontaine

## Epizódy

## Referencie

## Externé odkazy
* 
* 
* Falcon a Zimný vojak – Marvel Cinematic Universe Wiki

## Zdroj

Kategória:Televízne seriály USA
Kategória:Vedecko-fantastické televízne seriály
Kategória:Televízne seriály Disney+
Kategória:Televízne seriály Marvel Cinematic Universe
Kategória:Televízne seriály z roku 2021
Kazašské národné futbalové mužstvo

**Kazašské národné futbalové mužstvo** reprezentuje Kazachstan na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Futbalový zväz bol založený po rozpade Sovietskeho zväzu v roku 1992. Do roku 2002 boli členom Ázijskej futbalovej konfederácie (AFC). Prvá kvalifikácia, ktorej sa zúčastnili ako člen UEFA bola kvalifikácia na Majstrovstvá sveta 2006. Zatiaľ sa na žiaden finálový turnaj MS alebo ME nekvalifikovali.

## Majstrovstvá sveta

## Majstrovstvá Európy

## Liga národov UEFA

## Majstrovstvá Ázie vo futbale

## Externé odkazy
*Kazakhstan Football Federation (KFF)

Kategória:Národné futbalové mužstvá
Kategória:Futbal v Kazachstane
Kategória:Kazašské národné družstvá
Kosovské národné futbalové mužstvo

**Kosovské národné futbalové mužstvo** reprezentuje Kosovo na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Futbalový zväz bol založený v roku 2008. Členmi FIFA a UEFA sa stali v roku 2016. Kosovo prvýkrát vstúpilo do kvalifikácie na Majstrovstvá sveta 2018. Zatiaľ sa nikdy nekvalifikovali na Majstrovstvá sveta ani na Majstrovstvá Európy.

## Majstrovstvá sveta

## Majstrovstvá Európy

## Liga národov UEFA

## Zdroj

Kategória:Národné futbalové mužstvá
Kategória:Futbal v Kosove
Kategória:Kosovské národné družstvá
Lichtenštajnské národné futbalové mužstvo

**Lichtenštajnské národné futbalové mužstvo** reprezentuje Lichtenštajnsko na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA. Lichtenštajnsko patrí medzi najhoršie európske národné tímy čo sa týka rebríčku FIFA. Zatiaľ sa táto krajina nikdy nekvalifikovala na finálový turnaj MS ani ME.

## Majstrovstvá sveta

## Majstrovstvá Európy

## Liga národov UEFA

## Externé odkazy
*Liechtensteiner Fussballverband

## Zdroj

Kategória:Národné futbalové mužstvá
Kategória:Futbal v Lichtenštajnsku
Kategória:Lichtenštajnské národné družstvá
The House of Blue Light

***The House of Blue Light*** je dvanásty štúdiový album britskej rockovej skupiny Deep Purple. Album vyšiel v roku 1987. Je to druhý projekt, ktorý nahrala obnovená zostava, označovaná ako Mark II (skrátene aj Mk 2) a šiesty album, ktorý spolu títo členovia skupiny nahrali.

## Zoznam skladieb
Poznámka: Niekoľko skladieb na LP a kazetových verziách je kratších ako na pôvodnom CD vydanom v roku 1987. Pri remastrovanom CD z roku 1999 boli použité pôvodné master pásky pre vinylový album, čo znamená, že aj jeho dĺžka je kratšia ako pri pôvodnej verzii CD.

Autormi všetkých skladieb sú Ritchie Blackmore, Ian Gillan a Roger Glover, okrem uvedených výnimiek.

### Edícia z roku 1987 na CD

### Vinyl, audiokazeta a CD z roku 1999

## Výroba albumu
;Deep Purple
* Ian Gillan – spev, harmonika
* Ritchie Blackmore – gitary
* Jon Lord – organ, klávesy
* Roger Glover – basová gitara, syntetizátor
* Ian Paice – bicie nástroje, perkusie
;Produkcia
* Producenti: Roger Glover, Deep Purple
* Nahrávacie miesto: Playhouse, Stowe, Vermont, Le Mobile Studio (operátor štúdia bol Guy Charbonneau)
* Mixovanie: Harry Schnitzler, Union Studios, Mníchov, Nemecko
* Technik nahrávania: Nick Blagona
* Mastering: Greg Calbi, štúdio Sterling Sound, New York

## Referencie

Kategória:Albumy Deep Purple
Kategória:Hudobné albumy z 1987
Perfect Strangers

***Perfect Strangers*** je jedenásty štúdiový album britskej rockovej kapely Deep Purple. Album bol vydaný 29. októbra 1984. Bol to komerčne najúspešnejší projekt obnovenej zostavy kapely, ktorá býva označovaná ako Mark II (alebo aj Mk 2), ktorej členmi boli Ian Gillan, Ritchie Blackmore, Jon Lord, Roger Glover a Ian Paice, ktorá sa  opäť spojila po jedenástich rokoch. Ich posledným spoločným albumom bol  *[[Who Do We Think We Are]]* z roku 1973. Ritchie Blackmore a Roger Glover prišli z kapely Rainbow, Ian Gillan z krátkeho účinkovania so skupinou Black Sabbath, Jon Lord z kapely Whitesnake a Ian Paice spolupracoval ako člen hudobného zoskupenia, ktoré účinkovali s Gary Moorem. Všetkým piatim členom kapely bolo možné pripísať len jednu pieseň z nového albumu *Perfect Strangers*, ktorou bola „Nobody’s Home“. Gillan a Glover mali snahu podľa pôvodných zvykov zostavy Mk II z rokov 1970-73, pripisovať autorstvo všetkým členom, no Blackmore to kategoricky odmietal. Problém vyriešili až po Blackmoreho odchode v roku v roku 1993.

Verzie albumu, ktoré vyšli na audiokazete a na CD nosiči mali jednu nahrávku navyše, „Not Responsible“. V jej texte je pre kapelu Deep Purple neobvykle použitý vulgarizmus. Album bol remastrovaný a znovu vydaný 22. júna 1999.v tomto vydaní je bonusová inštrumentálna skladba „Son of Alerik“, ktorá v predošlej dobe vyšla v roku 1985 ako B-strana singlu k piesni „Perfect Strangers“.

Album bol komerne úspešný, v rebríčkoch Spojeného kráľovstva bol piaty a v americkom *[[Billboard 200]]* bol sedemnásty. V USA bol tento album len druhým po *[[Machine Head (album)|Machine Head]]* (1972), ktorý získal platinovú certifikáciu. Turné k tomuto albumu bolo také úspešné, že si skupina musela v USA po vypredaných termínoch ešte zarezervovať viacero dodatočných termínovi. V rámci turné po USA boli Deep Purple v roku 1985 druhí najúspešnejší po Brucem Springsteenovi.

## Zoznam skladieb

## Výroba albumu
;Deep Purple
* Ian Gillan – spev
* Ritchie Blackmore – gitara
* Jon Lord – organ, klávesy
* Roger Glover – basová gitara, syntetizátor
* Ian Paice – bicie nástroje
;Produkcia
* Producenti: Roger Glover, Deep Purple
* Nahrávacie miesto: "Horizons", Stowe, Vermont, Le Mobile Studio, 1984
* Mixovanie: Tennessee Tonstudio, Hamburg, Nemecko
* Technik nahrávania: Nick Blagona
* Mastering:y Greg Calbi, štúdio Sterling Sound, New York

## Referencie

Kategória:Albumy Deep Purple
Kategória:Hudobné albumy z 1984